
Parkeringsstrategi 2026 indledes med et citat:” Nyborg Kommune vil sikre, at ”alle borgere, og besøgende kan parkere nemt, gratis og trygt – også når trafikken stiger og Nyborg Slot åbner” (egen understregning). Jeg vil påpege, at dette citat ikke gælder alle borgere i Nyborg by, fordi os, der bor inden for voldene, med den nye parkeringsstrategi, hverken vil kunne parkere nemt eller trygt, fordi strategien omfatter en plan om timeparkering på de offentlige veje og parkeringspladser i området. Jeg vil kalde parkeringsstrategien for et borgerfjendsk forslag.
Borgerfjendskheden fremgår da også indirekte af de strategiske mål i afsnittet ’inden for voldene’. Her kan man læse, at strategien skal prioritere de handlende - og andre steder er turister også fremhævet. Så de besøgende i Nyborg skal prioriteres frem for borgere, som betaler skat til kommunen.
Jeg kan sagtens forstå, at kommunen også ønsker at fremme handel og turisme i byen, men det er borgerfjendsk at prioritere timeparkering frem for at skabe tålelige forhold for de borger, der jo rent faktisk betaler skat til kommunen. Som beboer er timeparkering en voldsom ulempe.
Jeg forventer ikke, at jeg kan parkere lige foran min gadedør. Jeg er ret bevidste om, at jeg bor midt i byen og derfor af og til må gå et lille stykke vej fra parkering af mn bil til min indgangsdør. Men hvis timeparkering indføres inden for voldene, er det virkelig uacceptabelt. Borgere, der bor inden for voldene, bliver henvist til at køre området uden for voldene tyndt i håb om at finde en parkeringsplads. Et håbløst projekt, da der på villavejene i området, uden for voldene, dels oftest er tæt med parkerede biler i forvejen dels at det betyder, at afstanden fra hjemmet til bilparkeringen vil blive ret stor. Hvis forslaget gennemføres vil det være til stor gene for alle os, der bor inden for voldene. 
Eksempler på konsekvenser af parkeringsstrategien
Flere grupper er desuden særligt sårbare, hvis forslaget gennemføres. Her bor der for eksempel både ældre gangbesværede personer og familier med mindre børn. Parkeringsstrategien vil indebære, at dagliglivet bliver yderst besværligt for mange af borgerne. Hvad skal fx den enlige forældre gøre? Hente børnene, sætte dem af ved boligen og efterlade dem alene, mens jagten på en parkeringsplads indledes, eller trave med trætte børn fra en fjern parkeringsplads til boligen. Hvad skal den ældre borger gøre, parker, afsætte sine indkøb og derefter indlede jagten på en parkeringsplads. Hvis jagten så lykkes, skal borgeren måske med stok og rollator – eller bare med almindelig alderdomsrelateret kropslig træthed - begive sig ud på en længere travetur efter at jagten på en p-plads er overstået? 
Hvordan kan et ansvarligt byråd sende et sådant forslag videre til høring? Nogle vil påstå, at det er fordi, at alle – på nær én af byrådsmedlemmer – ikke selv vil blive berørt!
På borgermødet den 28-5-26 udtalte flere af de fremmødte borger utrygheden ved forslaget, flere gav udtryk for bekymring om, men også erfaringer med, at en mangel på p-pladser uden tidsbegrænsning vil betyde, at boligerne bliver svære at sælge. Jeg vil her tilføje, at hvis vi, der bor inden for voldene, kan frygte at det bliver tilfældet, så kan byrådet forvente, at vedligeholdelse af facader i den indre by vil ske i et mindre omfang end nu. Bykernen vil forfalde – så turisterne får glæde af slottet, men byen kan risikere, at turisterne også vil opleve en bymidte i forfald. Er det tillokkende?
Er der mulige løsninger?
Hvis parkeringsstrategien bliver gennemført, kan man som borger i bymidten pege på, at der skal indføres en form for beboerparkeringstilladelse. 
På borgermødet nævnte en af politikerne, at indførelsen af en beboerparkeringsordning i givet fald vil medføre, at kommunen så skulle bruge penge på kontrol – men indførelsen af timeparkering må vel også kræve indførelse af kontrol. Så det er jo ikke et argument mod beboerparkering. 
På mødet tilbød - jeg tror, at det var skolelederen på Birkhoved Skolen - at deres lærer p-pladser kunne anvendes lørdag og søndag. Tilbuddet bør tages imod med kyshånd, fordi analysen af p-situationen i Nyborg har vist, at byens problem med p-pladser stort set kun gælder lørdage.

Jeg ser frem til, at Parkeringsstrategi 2026 tages af bordet i sin nuværende form.

Venlig hilsen
Karin Løvenskjold
Stendamsgade 12, 5800 Nyborg
Tlf.: 21230620
Mail: karin@lovenskjold.dk

